Publicarea unei cereri de aprobare a unei modificări care nu este minoră a caietului de sarcini al unui produs, în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

(2019/C 216/08)

Prezenta publicare conferă dreptul de opoziție la cererea de modificare în temeiul articolului 51 din Regulamentul (UE) nr. 1151/2012 al Parlamentului European și al Consiliului (1) în termen de trei luni de la data acestei publicări.

CERERE DE APROBARE A UNOR MODIFICĂRI CARE NU SUNT MINORE ALE CAIETULUI DE SARCINI AL UNEI DENUMIRI DE ORIGINE PROTEJATE/INDICAȚII GEOGRAFICE PROTEJATE

Cerere de aprobare a unei modificări în conformitate cu articolul 53 alineatul (2) primul paragraf din Regulamentul (UE) nr. 1151/2012

„RAGUSANO”

Nr. UE: PDO-IT-1505-AM01 — 9.10.2017

DOP ( X ) IGP ( )

1. Grupul solicitant și interesul legitim

Consorzio per la tutela del formaggio Ragusano [Consorțiul pentru Protejarea Brânzei Ragusano] cu sediul la Camera de Comerț, Industrie, Artizanat și Agricultură din Ragusa: C.C.I.A.A. di Ragusa – Piazza della Libertà – 97100 Ragusa. Tel. +39 3461532330, e-mail: consorzioregusanodop@gmail.com; e-mail certificat: certmail@pec.consorzioragusanodop.it;

Consorțiul pentru Protejarea Brânzei Ragusano este alcătuit din producători de brânză „Ragusano”. Consorțiul este autorizat să depună o cerere de modificare în temeiul articolului 13 alineatul (1) din Decretul nr. 12511 din 14 octombrie 2013 al Ministerului Politicilor Agricole, Alimentare și Forestiere.

2. Statul membru sau țara terță

Italia

3. Rubrica din caietul de sarcini care face obiectul modificării (modificărilor)

4. Tipul modificării (modificărilor)

5. Modificare (modificări)

Caracteristicile produsului

La articolul 3 litera (f) din caietul de sarcini, a fost modificată greutatea minimă a brânzei.

Formularea din caietul de sarcini actual:

se reformulează astfel:

Această modificare potrivit căreia greutatea minimă crește de la 10 kg la 12 kg este necesară pentru a adapta caietul de sarcini la practica actuală de producție, care a fost consacrată de-a lungul timpului.

În ultimii ani, producătorii au optat pentru producția de brânzeturi de dimensiuni mai mari. Această opțiune reflectă mai bine practicile actuale de producție pentru Ragusano, deoarece, în ultimii ani, brânzeturile Ragusano au cântărit, în mod invariabil, cel puțin 12 kg

În plus, dimensiunea brânzei Ragusano s-a dovedit a fi una dintre proprietățile distinctive ale brânzei, care îi permit să fie imediat recunoscută de către consumator, chiar și în comparație cu alte brânzeturi similare care nu au niciodată dimensiuni atât de mari.

Procentul maxim de umiditate a crescut de la 40 % la 42 %.

Formularea din caietul de sarcini actual:

„Procentul maxim de umiditate: 40 %”

se reformulează astfel:

„Procentul maxim de umiditate: 42 %”

Procentul de umiditate a fost mărit pentru ca brânza să devină mai moale, întrucât această consistență s-a dovedit a fi preferată de consumatori.

Dovada originii

Articolul 5 „Dovada originii”, care nu fusese inclus în caietul de sarcini actual, a fost adăugat pentru a asigura conformitatea cu articolul 7 litera (d) din Regulamentul (UE) nr. 1151/2012. Articolul 5 este prezentat în continuare:

Legătura

S-a adăugat articolul 6, „Legătura cu aria”.

Acest articol nu fusese inclus în caietul de sarcini actual, ci numai în fișa rezumat. Prin urmare, informațiile adăugate au fost preluate din fișa rezumat și din raportul intitulat „Legătura cu aria” inclus în documentele prezentate Comisiei. Aceste informații au fost reformulate și adăugate pentru a se asigura că articolul respectă dispozițiile articolului 7 alineatul (1) litera (f) din Regulamentul (UE) nr. 1151/2012.

Articolul 6 este prezentat în continuare:

Printre principalele «caracteristici datorate biodiversității» se numără aria de producție și condițiile de macro-mediu și de micro-mediu ale teritoriului, precum și locurile naturale în care se desfășoară procesele de producție (creșterea animalelor, fabricarea brânzeturilor și spațiile de maturare). Rasele crescute, creșterea extensivă a animalelor și alimentația bovinelor, care constă în principal din plante furajere sălbatice de pe pășunile aflate pe platoul Ibleo, contribuie, de asemenea, la crearea acestei biodiversități. Procesul tradițional de fabricare a brânzei are, de asemenea, un rol determinant, datorită calităților și procedurii sale specifice, și anume utilizarea laptelui crud integral, prezența microflorei naturale adecvate pentru fabricarea brânzeturilor, utilizarea cheagului natural și a ustensilelor din lemn și/sau cupru. La acestea se adaugă procesul de punere a brânzei în forme și maturarea prin metode tradiționale. Este evident faptul că aceste «caracteristici» reprezintă, de fapt, o întreagă serie de procese naturale, care sunt supuse unui grad ridicat de variabilitate biologică. Și în acest context, omul trebuie să se opună naturii în fiecare zi, pentru a obține echilibrul biologic între diferitele procese, pentru a garanta producția unei brânze Ragusano de o calitate excelentă.

Metoda de producție

Perioada minimă de maturare a fost adăugată la articolul 3 punctul C din secțiunea relevantă, deoarece aceasta fusese omisă din caietul de sarcini actual.

De asemenea, a fost adăugată posibilitatea de maturare a brânzeturilor utilizând alte metode decât cele care presupun legarea acestora în perechi cu o sfoară și atârnarea lor de grinzi.

Formularea din caietul de sarcini actual:

se reformulează astfel:

Caietul de sarcini actual nu prevede nicio perioadă minimă de maturare, așadar a fost stabilită o perioadă de trei luni (începând de la data la care brânza este pusă în forme) ca perioadă minimă de maturare, pentru a se asigura faptul că produsul se maturează suficient.

În ceea ce privește modificarea metodelor de maturare, deși s-a precizat că această etapă a producției trebuie să se desfășoare în spații ventilate suficient, producătorii au decis că pot fi utilizate și alte metode decât legarea produselor în perechi cu o sfoară și atârnarea lor de grinzi. În ultimii ani, producătorii au încercat cu mare succes maturarea brânzeturilor prin așezarea acestora pe rafturi realizate din șipci rotunjite din lemn, concepute astfel încât să se poată asigura circulația aerului. În acest fel, fără efecte negative asupra caracteristicilor brânzei, forma sa rămâne regulată și mai aspectuoasă și, cel mai important, mai ușor de porționat decât brânza maturată în mod tradițional.

În plus, metoda de maturare menționată mai sus permite utilizarea unei cantități mai mici de sare, deoarece un procent mai mare de sare este necesar pentru ca brânza să reziste mai mult și să se deformeze mai greu atunci când este legată și agățată pentru maturare. Prin urmare, această metodă de maturare permite producătorilor să prezinte un produs cu un conținut mai scăzut de sare, care este foarte apreciat de consumatori.

Aceste modificări reușesc să protejeze principiile metodelor tradiționale de maturare, reușind totodată să îmbunătățească produsul.

La articolul 3, punctul C, la sfârșitul secțiunii privind punerea brânzei în forme, s-a adăugat următoarea teză:

Această modificare vizează reglementarea și armonizarea metodelor de aplicare a cazeinei, care asigură faptul că fiecare bucată de brânză este numerotată în scopul trasabilității, precum și a celor de aplicare a benzilor de marcare care asigură faptul că brânzeturile pot fi ușor recunoscute de către consumator. În plus, adăugarea unor astfel de norme în caietul de sarcini facilitează activitatea organismului de inspecție, care poate verifica ulterior respectarea acestor norme.

Această modificare are ca unic scop îmbunătățirea trasabilității și identificării produsului.

Etichetarea

Articolul 4 privind etichetarea și ambalarea a fost reformulat și extins.

Formularea din caietul de sarcini actual:

se reformulează astfel:

„Brânza cu denumire de origine protejată «Ragusano» trebuie să fie inscripționată cu următorul marcaj atunci când este introdusă pe piață pentru consum, pentru a se garanta că respectă dispozițiile legale relevante;

la sfârșitul perioadei minime de maturare, marcajul este aplicat pe fața principală a brânzei, alături de numărul de identificare CE al firmei și, dacă este cazul, de marca întreprinderii.

Pe lângă simbolul DOP al UE, pe ambalajul brânzei «Ragusano» trebuie să fie aplicată următoarea etichetă.

Descrierea generală a etichetei

Eticheta conține următoarele informații:

— RAGUSANO DOP, cu caractere mai mari decât toate celelalte caractere de pe etichetă.

— Datele de identificare a producătorului și/sau a ambalatorului în conformitate cu legislația în vigoare.

Specificațiile furnizate se referă la eticheta de bază – care are o dimensiune de 8 cm × 8 cm, fiind formată dintr-un pătrat verde (Pantone 369 C) cu colțuri rotunjite, în care (centrat pe verticală și pe orizontală în raport cu pătratul) se vede un dreptunghi galben (Pantone 810 C) cu colțuri rotunjite – cu dimensiuni de 7,2 cm × 4,2 cm.

În spațiul verde de deasupra dreptunghiului, centrat pe orizontală în spațiul respectiv, se află inscripția DOP RAGUSANO, scrisă cu litere negre (Pantone Process Black C) și cu caractere BAUHAUS Md BT 24, 6 pt.

În partea dreaptă, în același dreptunghi, există un pătrat alb (Pantone Transparent White) cu o margine verde (Pantone 369 C) și colțuri rotunjite, cu dimensiuni de 3,6 cm × 3,6 cm, care conține (centrată pe verticală și pe orizontală) logoul RAGUSANO, cu dimensiuni de 2,2 cm × 2,7 cm, iar în partea stângă se află cuvintele «Certificato da Autorità pubblica designata dal MiPAAF» (certificată de autoritatea publică desemnată de Ministerul Politicilor Agricole, Alimentare și Forestiere).

Zona verde aflată sub dreptunghi este rezervată pentru denumirea firmei, caractere: ARIAL BOLD 8 pt – alb (Pantone Transparent White) și pentru adresă, caractere: ARIAL 7 pt – alb (Pantone Transparent White).

Dimensiunile prezentate mai sus se referă la eticheta de bază și sunt necesare pentru a stabili proporțiile obligatorii, care trebuie respectate întotdeauna; cu toate acestea, dimensiunea efectivă a etichetei poate fi diferită: variind de la o dimensiune minimă de 5 cm × 5 cm la o dimensiune maximă de 12 cm × 12 cm.

Caracteristici generale ale logoului

Logoul este format dintr-un cerc împărțit pe orizontală de un dreptunghi alb care conține cuvântul RAGUSANO suprapus în centru. Textul, care este mai lung decât diametrul circumferinței, este centrat atât pe verticală, cât și pe orizontală în raport cu cercul. Culoare: negru, Pantone Process Black C, și caractere: BAUHAUS Md BT. Cele două arcuri de cerc au aceeași dimensiune, dar au culori diferite, cel de sus este galben (Pantone 810 C) și cel de jos este verde (Pantone 369 C).

Brânza fabricată exclusiv din lapte de vacă din rasa Modicana poate fi etichetată ca «Ragusano da vacca modicana» (Ragusano obținută din lapte de vacă din rasa Modicana).”